ai4bharat/Pralekha huggingface dataset:
इलेक्ट्रॉनिक्स आणि माहिती तंत्रज्ञान मंत्रालय
आयटी हार्डवेअर करिता पीएलआय 2.0 अंतर्गत प्रोत्साहन देण्यासाठी इलेक्ट्रॉनिक्स आणि माहिती तंत्रज्ञान मंत्रालयाने मागवले अर्ज
नवी दिल्ली, 30 मे 2023
आत्मनिर्भर भारत अंतर्गत, भारताची उत्पादन क्षमता वाढवण्यासाठी आणि निर्यात वाढवण्यासाठी, पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने 17 मे 2023 रोजी माहिती तंत्रज्ञान  क्षेत्राच्या हार्डवेअरसाठी उत्पादन-आधारित अनुदान  योजना 2.0 लागू करण्यासाठी मंजुरी दिली.
या योजनेची अधिसूचना 29 मे 2023 रोजी जारी करण्यात आली असून, आयटी हार्डवेअर साठी पीएलआय योजना 2.0 अंतर्गत अर्ज भरण्याची प्रक्रिया 01 जून 2023 रोजी सुरु होणार आहे.
आयटी हार्डवेअर साठीच्या पीएलआय योजना 2.0 मुळे हार्डवेअरचे सुटे भाग आणि उप-जोडणीच्या स्थानिकीकरणाला प्रोत्साहन मिळेल आणि देशात पुरवठा साखळी विकसित करण्यासाठी अधिक कालावधी उपलब्ध होईल, परिणामी उत्पादन परिसंस्थेचा विस्तार होऊन ती अधिक बळकट होईल अशी अपेक्षा आहे. याव्यतिरिक्त, ही योजना अर्जदारांसाठी अधिक लवचिकता आणि पर्याय प्रदान करते, तसेच विकासाला आणखी प्रोत्साहन देण्यासाठी ही योजना वाढती विक्री आणि गुंतवणुकीच्या सर्वोच्च पातळीशी जोडलेली आहे. त्याव्यतिरिक्त, आयटी हार्डवेअरसाठी पीएलआय योजना 2.0 अंतर्गत प्रोत्साहन देण्यात आलेले घटक म्हणून सेमीकंडक्टर डिझाइन, IC उत्पादन आणि पॅकेजिंग यांचाही समावेश करण्यात आला आहे.
- आयटी हार्डवेअर साठी पीएलआय योजना 2.0, ₹ 17,000 अर्थसंकल्पीय खर्चासह मंजूर.
- या योजनेमुळे एकूण ₹ 3.35 लाख कोटी उत्पादनाची, इलेक्ट्रॉनिक्स उत्पादनात ₹ 2,430 कोटी अतिरिक्त गुंतवणुकीची आणि त्यामुळे 75,000 अतिरिक्त थेट रोजगार निर्मितीची अपेक्षा आहे.
- ही योजना लॅपटॉप, टॅब्लेट, ऑल-इन-वन पीसी, सर्व्हर आणि अल्ट्रा स्मॉल फॉर्म फॅक्टर  उपकरणांच्या मोठ्या प्रमाणातील उत्पादनाला चालना देईल, आणि 2025-26 पर्यंत सुमारे 300 अब्ज अमेरिकी डॉलर्सच्या  इलेक्ट्रॉनिक्स उत्पादनाच्या उलाढालीचे उद्दिष्ट गाठण्यामध्ये महत्वाचे योगदान देईल.
- पीएलआय साठी यापूर्वी मंजुरी मिळालेल्या अर्जदारांना पीएलआय 2.0 अंतर्गत अर्ज करण्याची परवानगी दिली जाईल.
- योजने अंतर्गत, जागतिक कंपन्या, हायब्रीड  कंपन्या आणि स्थानिक कंपन्या अशा तीन श्रेणी आहेत.
आयटी हार्डवेअरसाठी पीएलआय योजना 2.0 चे तपशील पुढील लिंक वर उपलब्ध आहेत:
https://www.meity.gov.in/content/production-linked-incentive-scheme-pli-20-it-hardwareN.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
ऊर्जा मंत्रालय
भारतातील पहिला पीएनजी नेटवर्कमधील हरित हायड्रोजन मिश्रणाचा प्रकल्प एनटीपीसी ने केला सुरु
नवी दिल्ली, 3 जानेवारी 2023
- सूरतमधील आदित्यनगर इथल्या कावस टाऊनशिपमधील घरांना H2-NG  पुरवठा करण्यासाठी यंत्रणा सज्ज
- हा प्रकल्प भारताला जागतिक हायड्रोजन अर्थव्यवस्थेच्या केंद्रस्थानी आणेल.
- भारत केवळ हायड्रोकार्बनच्या आयातीवरचा खर्च लक्षणीयरीत्या कमी करणार नाही, तर जगाला हरित हायड्रोजन आणि हरित रसायने निर्यात करणारा देश बनून परदेशी चलन मिळवेल
एनटीपीसी कावस टाऊनशिपच्या  पीएनजी नेटवर्कमध्ये हरित हायड्रोजनचा प्रवाह सुरू करताना कावस एचओपी राम प्रसाद
एनटीपीसीच्या कावस हरित हायड्रोजन मिश्रण प्रकल्पात इलेक्ट्रोलायझर, हायड्रोजन स्टोरेज आणि ब्लेंडिंग स्किड
एनटीपीसी ने भारताचा पहिला ग्रीन  हायड्रोजन मिश्रण प्रकल्प सुरु केला आहे. सूरतमधील एनटीपीसी कावस टाउनशिपच्या, पाईप्ड नॅचरल गॅस  नेटवर्कमध्ये हरित हायड्रोजनचे मिश्रण सुरू करण्यात आले. हा प्रकल्प एनटीपीसी आणि गुजरात गॅस लिमिटेड  यांचा संयुक्त उपक्रम आहे.
प्रकल्पातील हरित हायड्रोजनचा पहिला रेणू एनटीपीसी कावास आणि जीजीएल चे इतर वरिष्ठ अधिकारी यांच्या उपस्थितीत कावासचे प्रकल्प प्रमुख पी राम प्रसाद यांनी गतिमान केला. ब्लेंडिंग ऑपरेशन  सुरू झाल्यानंतर, एनटीपीसी कावसने जीजीएल च्या अधिकार्यांच्या मदतीने टाऊनशिपमधील रहिवाशांसाठी जागरुकता कार्यशाळा आयोजित केल्या.
30 जुलै 2022 रोजी भारताच्या पंतप्रधानांच्या हस्ते या प्रकल्पाची पायाभरणी झाल्यावर, एनटीपीसी आणि जीजीएल ने विक्रमी वेळेत हा टप्पा गाठण्यासाठी अथक परिश्रम घेतले. आदित्यनगर, सूरत येथील कावस टाऊनशिपमधील घरांना H2-NG  पुरवठा करण्यासाठी हा प्रकल्प सज्ज आहे. कावसमधील हरित हायड्रोजन यापूर्वीच स्थापित केलेल्या 1 मेगावॅटच्या तरंगत्या सौर ऊर्जा प्रकल्पामधील वीज वापरून पाण्याचे विद्युत अपघटन करून निर्माण केला जातो.
पेट्रोलियम आणि नैसर्गिक वायू नियामक मंडळ  या नियामक संस्थेने सुरुवातीला for 5% vol./vol हरित हायड्रोजनच्या पीएनजी बरोबर मिश्रणाला परवानगी दिली आहे आणि टप्प्याटप्प्याने मिश्रणाची पातळी वाढवून 20% केली जाईल. हरित हायड्रोजनचे जेव्हा नैसर्गिक वायू बरोबर मिश्रण केले जाते, तेव्हा तो उष्मादायकता तेवढीच ठेवून, कार्बन उत्सर्जन कमी करतो.
आतापर्यंत युके, जर्मनी, ऑस्ट्रेलिया, इत्यादी मोजक्या देशांनीच ही कामगिरी केली आहे. ती भारताला जागतिक हायड्रोजन अर्थव्यवस्थेच्या केंद्रस्थानी आणेल. यामुळे भारत केवळ हायड्रोकार्बनच्या आयातीचा खर्च लक्षणीयरीत्या कमी करणार नाही, तर जगाला हरित हायड्रोजन आणि हरित रसायने निर्यात करणारा देश बनून, परकीय चलन मिळवेल.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 284
ऊर्जा मंत्रालय
केंद्रीय उर्जा राज्यमंत्र्यांच्या हस्ते बिहारच्या मुझफ्फरपूर येथे REC CSR च्या 24.38 कोटी रुपयांच्या प्रकल्पाचा कोनशिला समारंभ
सरदार हॉस्पीटल येथे रुग्णांच्या नातेवाईकांसाठी 100 खाटांचे प्रतीक्षालय, बहुपयोगी सभागृह आणि इन्क्युबेशन केंद्राची व्यवस्था
50 अंगणवाडी केंद्रांचे नूतनीकरण
नवी दिल्ली, 19 सप्टेंबर 2020
केंद्रीय ऊर्जा राज्यमंत्री आर के सिंह यांच्या हस्ते आज बिहारमधल्या मुझफ्फरपूर येथे बांधल्या कॉर्पोरेट सेवा उत्तरदायित्वाच्या तत्वावर बांधल्या जाणाऱ्या रुग्णालयाचा कोनशिला समारंभ झाला. 24.38 कोटींच्या या प्रकल्पामुळे मुझफ्फरपूर या आकांक्षी जिल्ह्यात उत्तम रुग्णालय सेवा उपलब्ध होणार आहेत. या प्रकल्पाअंतर्गत :
सरदार रुग्णालयात, रुग्णांच्या नातेवाईकांसाठी 100 खाटांचे प्रतीक्षागृह, बहुपयोगी सभागृह, आणि इनक्युबेशन केंद्र उभारले जाणार आहे. त्याशिवाय जिल्हा रुग्णालये आणि प्राथमिक आरोग्य केंद्रातही 25 इनक्युबेशन केंद्रे उभारली जाणार आहेत.
त्याशिवाय, 50 अंगणवाडी केंद्रांचे नूतनीकरण देखील केले जाणार आहे.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 59
पंतप्रधान कार्यालय
पंतप्रधानांनी शंख घोष यांच्या निधनाबद्दल दुःख व्यक्त केले
पंतप्रधान नरेंद्र मोदी यांनी प्रसिद्ध साहित्यिक शंख घोष यांच्या निधनाबद्दल शोक व्यक्त केला आहे.
"बंगाली आणि भारतीय साहित्यात दिलेल्या योगदानाबद्दल शंख घोष यांचे नेहमीच स्मरण केले जाईल. त्यांच्या साहित्य कृती मोठ्या प्रमाणात वाचल्या असून त्यांचे कौतुक देखील झाले आहे. त्यांच्या निधनाने अत्यंत दुःख झाले आहे. माझ्या भावना त्यांचे कुटुंबीय आणि मित्रपरिवारा सोबत आहेत. ओम शांती," असे पंतप्रधानांनी ट्विटर वरील शोक संदेशात म्हटले आहे.
Shri Shankha Ghosh will be remembered for his contributions to Bengali and Indian literature. His works were widely read and admired. Saddened by his demise. Condolences to his family and friends. Om Shanti.
— Narendra Modi  April 21, 2021
বাংলা ও ভারতীয় সাহিত্যে তাঁর অবদানের জন্যে শঙখ ঘোষ স্মরণীয় হয়ে থাকবেন। তাঁর রচনা বহুপঠিত এবং শ্রদ্ধেয়। তাঁর মৃত্যুতে শোকাভিভূত। তাঁর পরিবার ও স্বজনদের জানাই সমবেদনা। ওঁ শান্তি।
— Narendra Modi  April 21, 2021
पंतप्रधान कार्यालय
पंतप्रधान 22 मार्च रोजी ‘जल शक्ती अभियान: कॅच द रेन’ अर्थात वर्षासंचय या अभियानाचे उद्घाटन करणार
केन बेतवा नदी जोड प्रकल्पासाठी करणार ऐतिहासिक सामंजस्य करार
जलसंधारणासाठी ग्रामसभा घेणार ‘जल शपथ’
नवी दिल्ली, 21 मार्च 2021
पंतप्रधान नरेंद्र मोदी जागतिक जल दिनाच्या दिवशी म्हणजेच 22 मार्च 2021 रोजी दुपारी 12:30 वाजता व्हिडिओ कॉन्फरन्सिंगच्या माध्यमातून ‘जलशक्ती अभियान: कॅच द रेन’ अर्थात वर्षासंचय या अभियानाचे उद्घाटन करणार आहेत. नद्या जोडणीचा राष्ट्रीय दृष्टीकोन योजनेचा पहिला प्रकल्प केन बेतवा लिंक प्रकल्प राबविण्यासाठी पंतप्रधानांच्या उपस्थितीत केंद्रीय जलशक्ती मंत्री आणि मध्य प्रदेश व उत्तर प्रदेशच्या मुख्यमंत्र्यांदरम्यान ऐतिहासिक करारनाम्यावर स्वाक्षऱ्या देखील होतील.
‘जल शक्ती अभियान: कॅच द रेन’ विषयी
“पाऊस जेव्हा आणि जिथे पडेल त्यानुसार जलसंचय” या संकल्पनेसह हे अभियान देशभरातील सर्व ग्रामीण आणि शहरी दोन्ही भागात राबविले जाईल. याची अंमलबजावणी मान्सूनपूर्व आणि मान्सून कालावधीत म्हणजे 22 मार्च 2021 ते 30 नोव्हेंबर 2021 पर्यंत होईल. लोक सहभागाद्वारे तळागाळातील लोकांपर्यंत जलसंधारणासाठी लोकचळवळ म्हणून ते सुरू केले जाईल. पावसाच्या पाण्याची योग्य साठवण सुनिश्चित करण्यासाठी हवामान आणि मातीच्या स्थितीनुसार अनुकूल वर्षासंचयन संरचना तयार करण्यासाठी सर्व हितधारकांना उद्युक्त करणे हा हेतू आहे.
कार्यक्रमानंतर पाणी व जलसंधारणासंदर्भातील मुद्द्यांवर चर्चा करण्यासाठी प्रत्येक जिल्ह्यातील सर्व ग्रामपंचायतींमध्ये  ग्रामसभा आयोजित केल्या जातील. जलसंधारणासाठी ग्रामसभा ‘जल शपथ’ घेतील.
केन बेतवा नदी जोड प्रकल्पासाठीच्या करारा विषयी
अतिरिक्त पाणी असलेल्या भागातून दुष्काळग्रस्त आणि पाण्याची कमतरता असलेल्या भागात नद्यांच्या परस्पर जोडणीतून पाणी वाहून नेण्याच्या माजी पंतप्रधान अटलबिहारी वाजपेयी यांच्या संकल्पनेची अंमलबजावणी करण्यासाठी करण्यात येणारा हा करार म्हणजे आंतरराज्यीय सहकार्याच्या प्रारंभाचे सूचक आहे. या प्रकल्पात दौधन धरण व दोन नद्यांना जोडणारा कालवा बांधून केन नदीमधून बेतवा नदीत पाणी हस्तांतरित करणे, निम्न ऑरर प्रकल्प, कोठा बॅरेज व बीना कॉम्प्लेक्स बहुउद्देशीय प्रकल्प समाविष्ट आहे. या माध्यमातून वर्षाकाठी सुमारे 62 लाख लोकांना पेयजलाचा पुरवठा 10.62 लाख हेक्टर क्षेत्राचे सिंचन आणि 103 मेगावॅट जलविद्युत उत्पादन मिळेल.
या प्रकल्पामुळे बुंदेलखंडच्या दुष्काळी भागाला, विशेषत: पन्ना, टीकमगड, छतरपूर, सागर, दमोह, दतिया, विदिशा, शिवपुरी आणि मध्य प्रदेशातील रायसेन आणि उत्तर प्रदेशातील बांदा, महोबा, झांसी आणि ललितपूर या जिल्ह्यांना मोठा फायदा होईल. पाण्याची कमतरता देशाच्या विकासात अडथळा ठरू नये यासाठी नदी प्रकल्पांना जोडण्याचे मार्ग याद्वारे सुलभ होतील.Jaydevi PS/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
संयुक्त राष्ट्र आम सभेच्या पार्श्वभूमीवर पंतप्रधानांनी घेतली एस्टोनियाच्या राष्ट्रपतींची भेट
नवी दिल्ली, 26 सप्टेंबर 2019
संयुक्त राष्ट्र आम सभेच्या पार्श्वभूमीवर पंतप्रधान नरेंद्र मोदी यांनी एस्टोनियाच्या राष्ट्रपती केस्ट्री कलजुलैद यांची भेट घेतली. उपराष्ट्रपतींनी ऑगस्ट 2019 मध्ये केलेल्या एस्टोनियाच्या यशस्वी दौऱ्याच्या अनुषांगाने दोन्ही नेत्यांनी द्विपक्षीय संबंधांच्या व्यापक पैलुंबाबत चर्चा केली.
ई-शासन, सायबर सुरक्षा आणि नाविन्यपूर्ण तंत्रज्ञान क्षेत्रातील द्विपक्षीय सहकार्य वृद्धिंगत करण्याच्या उपाय योजनांबाबत दोन्ही नेत्यांनी चर्चा केली. 2021-2022 साठी संयुक्त राष्ट्र सुरक्षा परिषदेच्या अस्थायी जागेसाठी भारताच्या उमेदवारीला पाठिंबा दिल्याबद्दल पंतप्रधानांनी एस्टोनियाचे आभार मानले. द्विपक्षीय सहकार्याच्या वाढीव संधींबाबत मत जाणून घेण्यासाठी आणि मैत्रीपूर्ण संबंध अधिक मजबूत करण्यासाठी या भेटीच्या निमित्ताने संधी उपलब्ध झाली.
B.Gokhale/S.Kane/D.Rane
(Visitor Counter : 50
संरक्षण मंत्रालय
ग्रुप कॅप्टन सुशांत बिस्वास, व्हीएसएम, यांनी ठाणे येथील भारतीय वायुदलाच्या स्थानकाचा स्वीकारला पदभार
मुंबई, 10 मे 2022
ग्रुप कॅप्टन सुशांत बिस्वास व्हीएसएम यांनी काल 09 मे 2022 रोजी ठाणे येथील हवाई दलाचे स्थानक कमांडर म्हणून पदभार स्वीकारला. ठाणे येथे झालेल्या लष्करी समारंभात भारतीय वायुदलाच्या ठाणे केंद्राचा पदभार त्यांनी स्वीकारला. तत्पूर्वी ग्रुप कॅप्टन शेखर शर्मा हे या पदावर कार्यरत होते.
ग्रुप कॅप्टन सुशांत बिस्वास हे कॉलेज ऑफ एअर वॉरफेअरचे माजी विद्यार्थी आहेत. त्यांना एअरक्राफ्ट नेव्हिगेशन आणि मिसाईल सिस्टीमचा दीर्घकालीन अनुभव आहे. त्यांनी हवाई दलाच्या विविध आस्थापनांमध्ये महत्त्वाची पदे भूषविली आहेत आणि ठाणे हवाई दलाच्या स्थानकाचा पदभार स्वीकारण्यापूर्वी, ते कमांड एअर डिफेन्स ऑफिसर , या अधिकार पदावर दक्षिण पश्चिम हवाई कमांडच्या मुख्यालयावर कार्यरत होते. ते विशिष्ट सेवा पदक  प्राप्त अधिकारी आहेत.PIB Mumbai | S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पेट्रोलियम आणि नैसर्गिक वायू मंत्रालय
चौथ्या ओएनजीसी पॅरा क्रीडास्पर्धा 2022चे पेट्रोलियम आणि नैसर्गिक वायू मंत्री हरदीप सिंह पुरी यांच्या हस्ते उद्घाटन
केंद्रीय तेल आणि वायू सार्वजनिक उपक्रमांमधील सुमारे 275 दिव्यांग कर्मचारी या क्रीडास्पर्धांमध्ये सहभागी होणार
नवी दिल्ली, 2 ऑगस्ट 2022
केंद्रीय पेट्रोलियम आणि नैसर्गिक वायू आणि गृहनिर्माण आणि शहरी व्यवहार मंत्री हरदीप सिंह पुरी यांनी आज नवी दिल्लीतील त्यागराज क्रीडा संकुलात चौथ्या ओएनजीसी पॅरा क्रीडास्पर्धांचे उद्घाटन केले.तेल आणि नैसर्गिक वायू महामंडळ मर्यादित  द्वारे या क्रीडा स्पर्धा 2-4 ऑगस्ट 2022 दरम्यान आयोजित करण्यात आल्या आहेत. आठ केंद्रीय तेल आणि वायू सार्वजनिक उपक्रमांमधील 275 दिव्यांग कर्मचारी या स्पर्धांमध्ये सहभागी होणार आहेत.
"ओएनजीसी पॅरा क्रीडास्पर्धा या तेल आणि नैसर्गिक वायू मंत्रालयांतर्गत असलेल्या सार्वजनिक उपक्रमांमध्ये कार्यरत मनुष्यबळामध्ये सर्वसमावेशकता आणि समानता आणण्यासाठी एक अनोखे व्यासपीठ आहे.", असे हरदीप सिंह पुरी यांनी चौथ्या ओएनजीसी क्रीडा स्पर्धांचे उद्घाटन करताना सांगितले.
विशेषत: दिव्यांग व्यक्तींना मुख्य प्रवाहात आणण्यासाठी ओएनजीसीने संकल्पना मांडल्यानंतर 2017 मध्ये या पॅरा क्रीडा स्पर्धांची सुरुवात झाली. या क्रीडा स्पर्धांची व्याप्ती वाढवण्यासाठी,गांधीनगर येथे आयोजित तिसऱ्या भव्य ओएनजीसी पॅरा क्रीडास्पर्धांमध्ये आयओसीएल, बीपीसीएल, एचपीसीएल, ईआयएल, ओआयएल आणि जीएआयएलमधील खेळाडूंनाही ओएनजीसीने सहभागी करून घेतले होते. या सध्याच्या चौथ्या क्रीडा स्पर्धांमध्ये , ओएनजीसीतील 192 कर्मचाऱ्यांव्यतिरिक्त, आयओसीएल , जीएआयएल , बीपीसीएल , एमआरपीएल , ईआयएल , ओआयएल  आणि एचपीसीएल या इतर सात सार्वजनिक उपक्रमांमधील कर्मचारी सहभागी होणार आहेत.
ओएनजीसीने 2017 मध्ये भारतीय पॅरालिम्पिक समितीच्या मदतीने आंतरराष्ट्रीय स्वरूपानुसार पॅरा क्रीडा स्पर्धांचे आयोजन केले होते. यामध्ये ओएनजीसीमधील 120 दिव्यांग कर्मचाऱ्यांनी ऍथलेटिक्स, बॅडमिंटन, टेबल टेनिस आणि व्हीलचेअर शर्यत यासारख्या खेळांमध्ये भाग घेतला.तेव्हापासून या स्पर्धांमधील सहभाग आणि विविधता उत्तरोत्तर वाढत गेली.ओएनजीसी पॅरा क्रीडा स्पर्धांमध्ये सहभागी झालेल्या अनेक पॅरा-खेळाडूंनी पॅरालिम्पिकमध्येही भारताचे नाव उंचावले आहे.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
निती आयोग
कोविड व्यवस्थापनाबाबत अधिकारप्राप्त गट-3 ची विविध स्वयंसेवी संस्था आणि नागरी सामाजिक संघटनांशी बैठक
नवी दिल्ली, 26 एप्रिल 2021
देशात कोविड-19 प्रतिबंधन आणि व्यवस्थापनाबाबत खाजगी क्षेत्र, स्वयंसेवी संस्था आणि आंतरराष्ट्रीय संघटनांशी समन्वय साधण्याची जबाबदारी असलेला अधिकारप्राप्त गट-3 ने आज अशा काही नागरी संस्थांसोबत बैठक घेऊन या कामात सरकारच्या प्रयत्नांना हातभार लावण्याची विनंती केली. जिल्हा, पंचायत आणि रहिवासी कल्याण संघटना सार्वजनिक आरोग्य संपर्क, अत्यावश्यक सेवांचे वितरण, कोविड उपाययोजना, कोविड लसीकरण मोहीम अशा विविध कामांमध्ये सहकार्य करण्याचे आवाहन केले.
सरकारने अलीकडे या संदर्भात केलेल्या उपाययोजना जसे की ऑक्सिजन आणि संबंधित उपकरणांवरील आयात कर रद्द करणे, 18 वर्षे वयावरील सर्वांसाठी लसीकरण मोहीमेची घोषणा, 80 कोटी गरजूंना दोन महिने मोफत अन्नधान्य देणे, इतर अडथळे दूर करणे, अशा सर्व कामांची माहिती यावेळी स्वयंसेवी संस्था आणि संघटनांच्या प्रतिनिधींना देण्यात आली. कोविड वर मात करण्यात,नागरी संघटनांनी दिलेल्या योगदानाचे नीती आयोगाच्या कार्यकारी प्रमुखांनी कौतुक केले आणि दुसऱ्या लाटेत कोविड-19 चा संसर्ग रोखण्यासाठी असाच सहभाग देण्याची विनंती केली. जनजागृती मोहिम सुरु करत, प्रादेशिक भाषांमध्ये जास्तीत जास्त लोकांपर्यंत पोचण्यावर भर द्यावा, असे त्यांनी सांगितले. indiafightscovid.com या पोर्टलवर ही माहिती टाकता येईल जेणेकरुन लोकांच्या मनात असलेले गैरसमज आणि भीती दूर करून त्यांना कोविड लसीबद्दल आवश्यक ती माहिती पुरवता येईल, असे त्यांनी सांगितले.
अक्षयपात्र, नारायण सेवा संस्थान , महिलांसाठीच्या संघटना, करुणा ट्रस्ट, धर्म लाईफ यांसारख्या अनेक संस्था आणि संघटनांचे प्रतिनिधी या बैठकीत सहभागी झाले होते.या संकटांचा सामना करण्यासाठी त्यांनी देखील अनेक उपाय सुचवले. यात सांगितलेल्या काही उपायांमध्ये, घरगुती काम करणाऱ्या लोकांसाठी प्रमाणित कार्यान्वयन पद्धती, लसीकरणाबाबतचे दडपण कमी करणे, ज्येष्ठ नागरिक, गरीब आणि स्थलांतारितांना लसीकरण नोंदणीसाठी मदत करणे, इत्यादी उपाययोजना सुचवण्यात आल्या. अन्नधान्याचा पुरवठा लाभार्थ्यांपर्यंत पोचावा, तसेच हे धान्य योग्य पोषणमूल्य असलेले असेल हे सुनिश्चित करा, अशी सूचना नीती आयोगाच्या कार्यकारी प्रमुखांनी यावेळी नागरी सामाजिक संघटनांना दिली.
अधिक माहितीसाठी इथे क्लिक कराM.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
वाणिज्य आणि उदयोग मंत्रालय
कतारने भारतातून गोठवलेल्या सीफूडच्या आयातीवरील बंदी उठवली
नवी दिल्ली, 17 फेब्रुवारी 2023
कतारने भारतातून गोठवलेल्या सीफूडच्या आयातीवर घातलेली तात्पुरती बंदी उठवली आहे. यामुळे निर्यात वाढीचा मार्ग मोकळा झाला असून पश्चिम आशियाई देशासोबतचे द्विपक्षीय संबंध सुधारले आहेत.
गेल्या वर्षी नोव्हेंबरमध्ये, फिफा विश्वचषकापूर्वी भारतातून पाठवण्यात आलेल्या काही मालात व्हिब्रिओ कॉलरा विषाणू आढळून आल्यानंतर ही बंदी घालण्यात आली होती. फुटबॉल स्पर्धेच्या धावपळीत त्यांच्या देशात पुरेशा चाचणी प्रयोगशाळांच्या अभावामुळे ही तात्पुरती बंदी घातली असल्याचे कतारी अधिकाऱ्यांनी भारताला कळवले होते.
कतारमधील भारतीय दूतावासासह भारत सरकारचा वाणिज्य विभाग या समस्येचे निराकरण करण्यासाठी सातत्याने प्रयत्न करत होते. कतारच्या सार्वजनिक आरोग्य मंत्रालयाबरोबर चर्चेच्या अनेक फेऱ्या नंतर 16 फेब्रुवारी रोजी भारतातून गोठवलेल्या सीफूड आयातीवरील बंदी उठवण्यात आली. तथापि, गारठवलेल्या सीफूडच्या निर्यातीवर निर्बंध कायम आहेत.
S.Kulkarni/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
पंतप्रधान कार्यालय
पंतप्रधान नरेंद्र मोदी यांनी युक्रेनचे राष्ट्राध्यक्ष वोलोदिमिर झेलेंन्स्की यांच्याशी साधला संवाद
नवी दिल्ली, 7 मार्च 2022
पंतप्रधान नरेंद्र मोदी यांनी आज सकाळी युक्रेनचे राष्ट्राध्यक्ष वोलोदिमिर झेलेंन्स्की यांच्याशी संवाद साधला.
युक्रेन आणि रशिया यांच्यामध्ये सुरू असलेल्या संघर्षमय परिस्थितीविषयी आणि वाटाघाटींविषयी युक्रेनचे राष्ट्राध्यक्ष झेलेन्स्की यांनी तपशीलवार माहिती पंतप्रधानांशी बोलताना दिली. सध्या सुरू असलेला संघर्ष आणि त्याचा मानवतावादावर झालेला परिणाम याविषयी पंतप्रधान मोदी यांनी तीव्र चिंता व्यक्त केली. हिंसाचार त्वरित थांबवावा, याचा पुनरूच्चार करून पंतप्रधान मोदी यांनी नमूद केले की, शांततापूर्ण मार्गाने निराकरण आणि, दोन्ही बाजूंमध्ये थेट संवाद याला भारताचा नेहमीच पाठिंबा असेल.
युक्रेनमधून 20,000 पेक्षा जास्त भारतीय नागरिकांना बाहेर काढण्यासाठी मदत केल्याबद्दल पंतप्रधानांनी युक्रेनच्या अधिका-यांचे आभार मानले. अद्याप काही भारतीय विद्यार्थी युक्रेनमध्ये अडकले आहेत, त्यांच्या सुरक्षेविषयी गंभीर चिंता व्यक्त करून त्यांना तेथून तातडीने सुरक्षितपणे बाहेर काढण्याच्या गरजेवर पंतप्रधान मोदी यांनी यावेळी बोलताना भर दिला.S.Tupe/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी वसुंधरेप्रति कृतज्ञता केली व्यक्त
नवी दिल्ली, 22 एप्रिल 2020
पंतप्रधान नरेंद्र मोदी यांनी जागतिक वसुंधरा दिनानिमित्त वसुंधरेप्रति कृतज्ञता व्यक्त केली.
“जागतिक वसुंधरा दिनानिमित्त आपण सर्वजण अपार काळजी आणि करुणेने भरलेल्या आपल्या वसुंधरेप्रति नेहमीच कृतज्ञता व्यक्त करतो. स्वच्छ, निरोगी आणि अधिक समृद्ध वसुंधरेसाठी कार्य करण्याचा आपण संकल्प करूया. कोविड-19 वर मात करण्यासाठी आघाडीवर लढणाऱ्या सर्वांचा उद्घोष करूया” असे पंतप्रधान म्हणाले.
B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
सीमाशुल्क सहकार्य आणि सीमाशुल्क विषयक परस्पर प्रशासकीय सहकार्य यासंदर्भात भारत सरकार आणि युनायटेड किंगडम ऑफ ग्रेट ब्रिटन आणि उत्तर आयर्लंड यांच्यातल्या कराराला केंद्रीय मंत्रीमंडळाची मान्यता
सीमाशुल्क सहकार्य आणि सीमाशुल्क विषयक परस्पर प्रशासकीय सहकार्य यासंदर्भात भारत सरकार आणि युनायटेड किंगडम ऑफ ग्रेट ब्रिटन आणि उत्तर आयर्लंड यांच्यातल्या करारावर स्वाक्षऱ्या करण्याला पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रीमंडळाच्या बैठकीत मान्यता देण्यात आली आहे.
प्रभाव
सीमाशुल्क संदर्भातल्या गुन्ह्यांच्या तपासात संबंधित माहिती उपलब्ध होण्यासाठी आणि असे गुन्हे रोखण्यासाठी हा करार उपयुक्त ठरणार आहे. यामुळे या देशांमधला व्यापार अधिक सुलभ होण्याबरोबरच व्यापारी मालाला सीमाशुल्क विभागाकडून प्रभावी रीतीने मंजूरी सुनिश्चित होणार आहे.
अंमलबजावणी धोरण आणि उद्दिष्ट :
संबंधित सरकारांकडून मंजुरी मिळाल्यानंतर दोन्ही देशांच्या सरकारांच्या वतीने करारावर स्वाक्षऱ्या केल्या जातील. दोन्ही बाजूंच्या अधिकृत प्रतिनिधीनी स्वाक्षऱ्या केल्यानंतर महिन्याच्या पहिल्या तारखेपासून हा करार अमलात येईल.
पार्श्वभूमी
दोन्ही देशांमधल्या सीमाशुल्क अधिकाऱ्यांमध्ये माहिती आणि गुप्त माहितीची देवाण-घेवाण करण्यासाठी कायदेशीर ढाचा हा करार पुरवेल. सीमाशुल्क कायद्याची सुयोग्य अंमलबजावणी, सीमाशुल्क विषयक गुन्ह्यांचा तपास आणि अशा गुन्ह्यांना प्रतिबंध आणि वैध व्यापार सुलभ करण्यासाठी हा करार उपयुक्त ठरणार आहे. दोन्ही देशांच्या सीमाशुल्क प्रशासनाच्या सहमतीने प्रस्तावित कराराच्या मसुद्याला अंतिम रूप देण्यात आले आहे. भारतीय सीमाशुल्क विभागाच्या विशेषकरून सीमाशुल्क मूल्याच्या अचूकतेबाबत माहितीची देवाण-घेवाण, जकात वर्गीकरण आणि मालाच्या उत्पत्तीबाबतच्या चिंतांची दखल या करारात घेण्यात आली आहे.
पंतप्रधान कार्यालय
राष्ट्रीय तंत्रज्ञान दिनानिमित्त पंतप्रधानांचे वैज्ञानिकांना अभिवादन
राष्ट्रीय तंत्रज्ञान दिनानिमित्त पंतप्रधान नरेंद्र मोदी यांनी वैज्ञानिक तसेच तंत्रज्ञानाची कास धरणाऱ्या सर्वांचे कौतुक केले आहे.
त्यानिमित्त केलेल्या ट्वीटर संदेशांच्या मालिकेत पंतप्रधान म्हणाले,
“राष्ट्रीय तंत्रज्ञान दिनानिमित्त आम्ही आमच्या शास्त्रज्ञांच्या आणि तंत्रज्ञानाची कास धरणाऱ्यांच्या मेहनतीला आणि कल्पकतेला अभिवादन करतो. विज्ञान आणि तंत्रज्ञान क्षेत्रात भारताचे सामर्थ्य दाखवून देणाऱ्या 1998 च्या पोखरण चाचणीच्या आठवणींचे आम्ही अभिमानाने स्मरण करतो.
आव्हान देणाऱ्या प्रत्येक प्रसंगी, आमचे वैज्ञानिक आणि नवोन्मेषी नेहमीच ठामपणे उभे राहिले आहेत आणि त्या आव्हानांची तीव्रता सौम्य करण्यासाठी त्यांनी यथोचित कार्य केले आहे. गेल्या वर्षभरात त्यांनी कोविड -19 विरोधात लढा देण्यासाठी उद्यमशील वृत्तीने कार्य केले आहे. त्यांच्या या मनोवृत्तीचे आणि उल्लेखनीय उत्साहाचे मला कौतुक वाटते.”
राष्ट्रपती कार्यालय
बालदिनानिमित्त विविध शाळांमधील विद्यार्थ्यांनी घेतली राष्ट्रपतींची भेट
मोठी स्वप्ने पाहा; आज पाहिलेली स्वप्ने उद्या सत्यात उतरतील -राष्ट्रपतींचा मुलांना सल्ला
नवी दिल्ली, 14 नोव्हेंबर 2022
बालदिनानिमित्त विविध शाळांमधील विद्यार्थ्यांनी आज सकाळी  राष्ट्रपती भवन सांस्कृतिक केंद्र  येथे राष्ट्रपती द्रौपदी मुर्मू यांची भेट घेतली.
बालपण हा आयुष्यातील सर्वात सुंदर टप्पा असतो. मुले ही आहेत तशी तशी स्वतःला स्वीकारतात .यामुळेच ती चैतन्यदायी असतात. मुलांची हीच निरागसता आणि पावित्र्य आज पण साजरे करत आहोत, असे यावेळी बोलताना राष्ट्रपती म्हणाल्या .
प्रत्येक नवीन पिढी नव्या संधी आणि नवीन स्वप्ने घेऊन येते.तंत्रज्ञान आणि माहिती क्रांतीचे हे नवे युग आहे. मुले आता विविध देशांतर्गत , सामाजिक आणि पर्यावरणीय समस्यांबद्दल जागरूक आहेत, असे राष्ट्रपतींनी सांगितले. तंत्रज्ञान आल्यामुळे, आता ज्ञान आणि माहिती त्यांच्या एका बोटावर उपलब्ध आहे. त्यामुळे त्यांना योग्य मूल्यशिक्षण देण्यासाठी तसेच त्यांना विविध उपक्रम आणि चर्चांमध्ये सहभागी करून घेण्यासाठी आपण अधिक प्रयत्न करणे अधिक महत्त्वाचे आहे. मुलांकडूनही आपण खूप काही शिकू शकतो, असे राष्ट्रपती म्हणाल्या.
मोठी स्वप्ने पहा आणि नवीन तसेच विकसित भारताची स्वप्ने पहा असा उपदेश राष्ट्रपतींनी केला. आज पाहिलेली स्वप्ने उद्या सत्यात उतरू शकतात, असे त्या म्हणाल्या. मोठे झाल्यावर कोणत्या प्रकारच्या भारतात राहायचे आहे याचा विचार करावा असा सल्ला त्यांनी दिला. परिणामांची चिंता न करता कर्तव्याचा मार्ग अवलंबावा, जो अखेर तुम्हाला मोठ्या यशापर्यंत घेऊन जाईल असे आवाहन त्यांनी केले. आज मुले जो मार्ग निवडतील तो येत्या काळातला भारताचा प्रवास निश्चित करेल, असे राष्ट्रपतींनी सांगितले. मोठे झाल्यावरही आपल्या आतील मूल जिवंत ठेवण्याचा सल्लाही त्यांनी मुलांना दिला. राष्ट्रपतींनी भारताच्या संस्कृतीची कास धरुन ठेवण्याचे, पालकांचा नेहमी आदर करण्याचे आणि मातृभूमीवर प्रेम करण्याचे आवाहन विद्यार्थ्यांना केले.R.Aghor/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132